pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงการต่างประเทศร่วมหารือสถานการณ์ในเมียนมา Diplomacy Dialogue on Myanmar ในห้วงการประชุม World Economic Forum ประจำปี ค.ศ. 2024
วันจันทร์ที่ 29 มกราคม 2567
รองนายกรัฐมนตรีและรัฐมนตรีว่าการกระทรวงการต่างประเทศร่วมหารือสถานการณ์ในเมียนมา Diplomacy Dialogue on Myanmar ในห้วงการประชุม World Economic Forum ประจําปี ค.ศ. 2024
รองนายกรัฐมนตรีและรัฐมนตรีว่าการกระทรวงการต่างประเทศร่วมหารือสถานการณ์ในเมียนมา Diplomacy Dialogue on Myanmar ในห้วงการประชุม World Economic Forum ประจําปี ค.ศ. 2024
นายปานปรีย์ พหิทธานุกร รองนายกรัฐมนตรีและรัฐมนตรีว่าการกระทรวงการต่างประเทศได้เข้าร่วมการหารือ Diplomacy Dialogue on Myanmar ในห้วงของการประชุม World Economic Forum ประจําปี ค.ศ. 2024 ซึ่งผู้เข้าร่วมเป็นผู้แทนระดับสูงจากภูมิภาคและหน่วยงานระหว่างประเทศที่ได้รับเชิญ โดยมีนายสีหศักดิ์ พวงเกตุแก้ว ผู้ช่วยรัฐมนตรีประจํากระทรวงการต่างประเทศเข้าร่วมด้วย
รองนายกรัฐมนตรีฯ กล่าวว่า ไทยจะมีบทบาทเชิงรุกและสร้างสรรค์ ทั้งร่วมกับอาเซียนและได้รับการสนับสนุนจากกลุ่มประเทศเพื่อนบ้านของเมียนมาและหุ้นส่วนต่าง ๆ ของอาเซียน เพื่อส่งเสริมสันติภาพ เสถียรภาพ และความเป็นอันหนึ่งอันเดียวกันในเมียนมา อีกทั้งยังได้ย้ําถึงความจําเป็นที่ทุกฝ่ายในเมียนมาจะมีส่วนร่วมในการเจรจาที่มีความหมายเพื่อให้นําไปสู่ความปรองดองและทางออกทางการเมืองที่สันติ
รองนายกรัฐมนตรีฯ กล่าวถึงสิ่งแรกที่ไทยจะดําเนินการในทันที คือ การให้ความช่วยเหลือด้านมนุษยธรรมตามที่เมียนมาต้องการ โดยเฉพาะข้อริเริ่มในการยกระดับการให้ความช่วยเหลือด้านมนุษยธรรมแก่ประชาชนเมียนมาตามแนวชายแดนไทย-เมียนมา อีกทั้งได้เล่าถึงการที่ไทยและเมียนมาอยู่ระหว่างหารือรายละเอียดในการส่งมอบความช่วยเหลืออย่างมีประสิทธิภาพ เชื่อถือได้ และโปร่งใส รวมถึงเข้าถึงประชาชนเมียนมาที่ต้องการความช่วยเหลืออย่างทั่วถึง
รัฐบาลไทย-ข่าวทำเนียบรัฐบาล-รมช.ไชยา ลุยปัตตานี แก้ปัญหา“โครงการโคบาลชายแดนใต้” พร้อมผลักดันให้เป็นพื้นที่ส่งออกสินค้าฮาลาล
วันจันทร์ที่ 29 มกราคม 2567
รมช.ไชยา ลุยปัตตานี แก้ปัญหา“โครงการโคบาลชายแดนใต้” พร้อมผลักดันให้เป็นพื้นที่ส่งออกสินค้าฮาลาล
รมช.ไชยา ลุยปัตตานี แก้ปัญหา“โครงการโคบาลชายแดนใต้” พร้อมผลักดันให้เป็นพื้นที่ส่งออกสินค้าฮาลาล
นายไชยา พรหมา รัฐมนตรีช่วยว่าการกระทรวงเกษตรและสหกรณ์ ลงพื้นที่ติดตามโครงการ "โคบาลชายแดนใต้" จากกรณีเกษตรกร "ร้องส่งโคไม่ตรงปก" 2 จุด ได้แก่ กลุ่มผู้เลี้ยงโคตันหยงลุโละ หมู่ที่ 2 ตําบลตันหยงลุโละ อําเภอเมือง จังหวัดปัตตานี และเกษตรกรกลุ่มบ้านทุ่งใหญ่ หมู่ 1 ตําบลบ้านนอก อําเภอปะนาเระ จังหวัดปัตตานี โดยมีผู้บริหารและเจ้าหน้าที่สังกัดกระทรวงเกษตรและสหกรณ์ พร้อมด้วย นางพาตีเมาะ สะดียามู ผู้ว่าราชการจังหวัดปัตตานี และเจ้าหน้าที่หน่วยราชการที่เกี่ยวข้อง รอต้อนรับในพื้นที่ สําหรับวัตถุประสงค์ของโครงการโคบาลชายแดนใต้ เป็นโครงการระยะ 7 ปี (ปี 2565-2571) เพื่อสร้างเศรษฐกิจฐานรากให้กับประชาชนในพื้นที่ 5 จังหวัดชายแดนใต้ จากการสร้างแปลงอาหารสัตว์ สร้างโรงเรือน การจัดซื้อแม่โคพื้นเมือง และการจัดจ้างเจ้าหน้าที่ดูแลฟาร์ม เพื่อพัฒนาเป็นพื้นที่อุตสาหกรรมส่งออกสินค้าฮาลาลที่มีศักยภาพไปยังตลาดโลกมุสลิม ตามนโยบายรัฐบาลที่ต้องการยกระดับคุณภาพชีวิตของเกษตรกรให้มีรายได้เพิ่มขึ้น 3 เท่าในระยะ 4 ปี โดยในระยะแรกตั้งเป้าหมายให้มีโคในพื้นที่เพิ่มขึ้น 3,000 ตัว และตลอดโครงการจะมีโคที่พร้อมออกสู่ตลาดฮาลาล ไม่น้อยกว่า 50,000 ตัว
รัฐมนตรีช่วยฯ ไชยา กล่าวว่า การลงพื้นที่ตรวจเยี่ยมโครงการในครั้งนี้ เพื่อให้กําลังใจและรับฟังปัญหาของพี่น้องเกษตรกรที่ได้รับผลกระทบจากโครงการโคบาลชายแดนใต้ ทั้งนี้ กระทรวงเกษตรฯ มุ่งหวังให้อาชีพการเลี้ยงปศุสัตว์เป็นอาชีพหลัก ที่สามารถสร้างรายได้ให้เกษตรกร สร้างโอกาสทางเศรษฐกิจ ลดความเหลื่อมล้ํา พร้อมผลักดันให้คุณภาพชีวิตของเกษตรกรดียิ่งขึ้น โดยมอบนโยบายให้กรมปศุสัตว์ดูแลการตรวจรับแม่โคให้ตรงตามคุณลักษณะปลอดโรค ปลอดภัย เป็นแม่โคพร้อมท้อง และมีเอกสารรองรับที่มาของโค พร้อมแก้ไขปัญหาโคที่ไม่ตรงคุณลักษณะตามตกลงให้ถูกต้อง เพื่อลดปัญหาการแบกรับลดทุนของเกษตรกรและให้การดําเนินโครงการในระยะถัดไปเป็นไปอย่างมีประสิทธิภาพ ซึ่งหากโคตัวใดที่ตรวจรับแล้ว มีปัญหาสามารถส่งเคลมกับฟาร์มที่จําหน่ายได้ตามเงื่อนไขสัญญา หรือหากเกษตรกรต้องการจัดซื้อโคด้วยตนเอง สามารถทําได้เช่นกัน อาทิ การซื้อโคจากฟาร์มปลอดโรคที่ได้รับการตรวจจากกรมปศุสัตว์แล้วที่จังหวัดเพชรบุรี ประจวบคีรีขันธ์ และชุมพร สําหรับพี่น้องเกษตรกรที่ต้องการจัดทําธนาคารโค-กระบือขอให้กรมปศุสัตว์ดูแลในส่วนนี้รวมถึง พร้อมนําแนวทางการพัฒนานิคมอุตสาหกรรมทําอาหารแปรรูปส่งตะวันออกกลางที่ตัวแทนเกษตรกรเสนอนําเรียนให้นายกรัฐมนตรีทราบ
ทั้งนี้ กระทรวงเกษตรฯ จะมีการประชุมหารือเกี่ยวกับโครงการโคบาลชายแดนใต้ร่วมกับศูนย์อํานวยการบริหารจังหวัดชายแดนใต้ (ศอ.บต.) และกระทรวงมหาดไทย ในช่วงสัปดาห์นี้ อีกด้วย
รัฐบาลไทย-ข่าวทำเนียบรัฐบาล-ขับเคลื่อนโครงการ SATREPS ช่วยผู้ป่วย “วัณโรค (TB)” ด้วยเทคโนโลยีและนวัตกรรม สู่การบรรลุเป้าหมายของ SDGs
วันจันทร์ที่ 29 มกราคม 2567
ขับเคลื่อนโครงการ SATREPS ช่วยผู้ป่วย “วัณโรค (TB)” ด้วยเทคโนโลยีและนวัตกรรม สู่การบรรลุเป้าหมายของ SDGs
.....
ขับเคลื่อนโครงการ SATREPS ช่วยผู้ป่วย “วัณโรค (TB)” ด้วยเทคโนโลยีและนวัตกรรม สู่การบรรลุเป้าหมายของ SDGs
.
กรมวิทยาศาสตร์การแพทย์ ได้ร่วมมือกับองค์การความร่วมมือระหว่างประเทศแห่งญี่ปุ่น (JICA) ดําเนินโครงการ Science and Technology Research Partnership for Sustainable Development (SATREPS) จนเกิดผลสําเร็จ และได้ผลผลิตเป็นเทคโนโลยี และนวัตกรรม องค์ความรู้ใหม่ ที่จะนําไปใช้สนับสนุนยุทธศาสตร์ยุติวัณโรคของชาติ จํานวน 4 เรื่อง:
.
1.การถอดรหัสพันธุกรรมทั้งจีโนม (whole genome sequencing, WGS) ของเชื้อวัณโรค ด้วยเทคนิค Next-generation sequencing (NGS)
2.การวัดระดับยาและการตรวจยีน NAT2 (NAT2 diplotyping) ในผู้ป่วยวัณโรค เพื่อเป็นแนวทางในการปรับยาต้านวัณโรค Isoniazid
3.การตรวจวัดระดับ การแสดงออกของยีนในเลือด (gene expression) เพื่อประเมินความเสี่ยงต่อการป่วยเป็นวัณโรค ด้วยเทคนิคดิจิตอลพีซีอาร์
4.การตรวจหาการติดเชื้อวัณโรคด้วยเทคนิค IGRA
.
ทั้งนี้ JICA ได้ขยายผลจากความร่วมมือดังกล่าว จัดทําความร่วมมือกับกรมวิทยาศาสตร์การแพทย์ ภายใต้โครงการ Technical Cooperation Project for Accelerating Social Implementation of Science and Technology (TCP/ASIST) ในหัวข้อเรื่อง Social Implementation of Infectious Disease Control Utilizing Genomic Information and Innovative Technology
.
มีวัตถุประสงค์หลักคือการนํานวัตกรรมและองค์ความรู้จากโครงการ SATREPS โดยเฉพาะด้านจีโนมิกส์และภูมิคุ้มกันวิทยามาประยุกต์ใช้ร่วมกับวิธีการค้นหา รักษา ควบคุม และป้องกันวัณโรค เพื่อสนับสนุนยุทธศาสตร์ชาติในการยุติวัณโรค
.
โดยใช้งานวิจัยเป็นพื้นฐานปรับใช้เทคโนโลยีใหม่ให้เหมาะสมกับบริบทของประเทศไทย และประโยชน์ของประชาชน นําไปสู่การบรรลุเป้าหมายในการลดป่วย ลดตายจากวัณโรคในประเทศไทย คาดว่าจะเห็นแนวโน้มลดลงได้ และบรรลุเป้าหมาย SDGs รวมทั้งการยุติวัณโรคได้ในปี 2578
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ออมสิน ช่วยคน 6.3 แสนราย เฟสแรกตามนโยบายรัฐ ปลดภาระหนี้เสีย ดึงเครดิตกลับมาปกติแล้ว คาดรวมทุกแบงก์รัฐ จะช่วยลูกหนี้โควิดรหัส 21 ได้เพิ่มเป็น 1.1 ล้านราย ภายในพฤษภาคมนี้
วันจันทร์ที่ 29 มกราคม 2567
29/01/2567
ออมสิน ช่วยคน 6.3 แสนราย เฟสแรกตามนโยบายรัฐ ปลดภาระหนี้เสีย ดึงเครดิตกลับมาปกติแล้ว คาดรวมทุกแบงก์รัฐ จะช่วยลูกหนี้โควิดรหัส 21 ได้เพิ่มเป็น 1.1 ล้านราย ภายในพฤษภาคมนี้
ตามที่ ครม.มีมติเมื่อวันที่ 19 ธ.ค.2566 ให้ ธ.ออมสินช่วยเหลือลูกหนี้โครงการสินเชื่อเพื่อเป็นค่าใช้จ่ายสําหรับผู้มีอาชีพอิสระที่ได้รับผลกระทบจาก COVID-19 ส่งผลให้ไม่สามารถชําระหนี้ได้ และกลายเป็น NPL
นายวิทัย รัตนากร ผู้อํานวยการธนาคารออมสิน เปิดเผยว่า ตามที่คณะรัฐมนตรีมีมติเมื่อวันที่ 19 ธันวาคม 2566 ให้ธนาคารออมสินช่วยเหลือลูกหนี้โครงการสินเชื่อเพื่อเป็นค่าใช้จ่ายสําหรับผู้มีอาชีพอิสระที่ได้รับผลกระทบจากไวรัสโคโรนา (COVID-19) ส่งผลให้ไม่สามารถชําระหนี้ได้ และกลายเป็น NPL นั้น ธนาคารได้ติดตามทวงถามลูกหนี้โครงการดังกล่าวให้ชําระหนี้แล้ว แต่ลูกหนี้บางส่วนยังคงประสบความเดือดร้อน ไม่สามารถชําระได้ รัฐบาลจึงให้นํางบประมาณชดเชยค่าเสียหายจากหนี้เสียที่จัดสรรสําหรับโครงการสินเชื่อดังกล่าวมาชําระหนี้แทน โดยธนาคารได้ดําเนินการช่วยเหลือลูกหนี้กลุ่มดังกล่าวในเฟสแรกเสร็จเรียบร้อยแล้ว ส่งผลให้หลุดพ้นและปลดภาระจากการเป็นหนี้เสีย กลับมามีประวัติทางเครดิตปกติ สามารถเข้าถึงแหล่งเงินทุนในระบบได้แล้วถึง 630,000 คน คิดเป็น 18% ของจํานวนผู้ที่เป็นหนี้เสียบัญชี 21 (หนี้ค้างชําระเกิน 90 วัน เนื่องจากได้รับผลกระทบจากสถานการณ์ที่ไม่ปกติ) ทั้งนี้ ในระยะถัดไปธนาคารจะเร่งดําเนินการส่วนที่เหลือให้แล้วเสร็จ คาดว่าภายในสิ้นเดือนพฤษภาคม 2567 หลังจากพระราชบัญญัติงบประมาณประจําปี 2568 ผ่านความเห็นชอบจากรัฐสภา ซึ่งเมื่อรวมทุกธนาคารเฉพาะกิจของรัฐ (SFI) แล้ว จะสามารถช่วยคนได้เพิ่มเป็น 1.1 ล้านคน คิดเป็น 31% ของบัญชี 21 ทั้งหมด
อนึ่ง โครงการสินเชื่อเพื่อเป็นค่าใช้จ่ายสําหรับผู้มีอาชีพอิสระที่ได้รับผลกระทบจากไวรัสโคโรนา (COVID-19) ตามมติคณะรัฐมนตรีเมื่อวันที่ 24 มีนาคม 2563 เป็นโครงการที่รัฐบาลเห็นชอบให้ธนาคารออมสินปล่อยสินเชื่อแก่ผู้ประกอบอาชีพอิสระ รายละ 10,000 บาท เพื่อช่วยเพิ่มสภาพคล่องและบรรเทาความเดือดร้อนอย่างหนักในช่วงเวลาการแพร่ระบาดรุนแรง ณ ขณะนั้น วงเงินโครงการ 20,000 ล้านบาท พร้อมรัฐจัดสรรงบประมาณแก่ธนาคารออมสินสําหรับชดเชยค่าเสียหายที่เกิดขึ้นจากหนี้เสีย (NPLs) รวมทั้งสิ้นไม่เกิน 10,000 ล้านบาท ทั้งนี้ การช่วยเหลือดังกล่าวจะดําเนินการเพียงครั้งเดียวเท่านั้นเพื่อป้องกันไม่ให้เสียวินัยทางการเงิน.
รัฐบาลไทย-ข่าวทำเนียบรัฐบาล-นาย Jan Knutsson (จอน คนุสซอง) รมช.กต.ราชอาณาจักรสวีเดน (สวีเดน) เข้าเยี่ยมคำนับ รมว.กห. ในโอกาสเดินทางเยือนประเทศไทย ณ ห้องรับรอง รมว.กห. ศาลาว่าการกลาโหม
วันจันทร์ที่ 29 มกราคม 2567
นาย Jan Knutsson (จอน คนุสซอง) รมช.กต.ราชอาณาจักรสวีเดน (สวีเดน) เข้าเยี่ยมคํานับ รมว.กห. ในโอกาสเดินทางเยือนประเทศไทย ณ ห้องรับรอง รมว.กห. ศาลาว่าการกลาโหม
ในวันจันทร์ที่ 29 ม.ค.67, 1330 นาย Jan Knutsson (จอน คนุสซอง) รมช.กต.ราชอาณาจักรสวีเดน (สวีเดน) เข้าเยี่ยมคํานับ รมว.กห. ในโอกาสเดินทางเยือนประเทศไทย ณ ห้องรับรอง รมว.กห. ศาลาว่าการกลาโหม
ในโอกาสนี้ รมว.กห. ได้กล่าวต้อนรับและยินดีที่ไทยและสวีเดนมีความสัมพันธ์อันใกล้ชิดเป็นเวลากว่า 156ปี และมีความร่วมมืออันดีระหว่างกัน
ทั้งนี้ รมช.กต.สวีเดน ได้ชื่นชมความสัมพันธ์อันใกล้ชิดของทั้งสองประเทศที่ดําเนินมาอย่างยาวนานและหวังว่าจะได้ขยายความร่วมมือระหว่างกัน โดยเฉพาะความร่วมมือด้านอุตสาหกรรมป้องกันประเทศและความมั่นคงปลอดภัยทางไซเบอร์
รัฐบาลไทย-ข่าวทำเนียบรัฐบาล-พิพัฒน์ รมว.แรงงาน สร้าง มาตรฐานแรงงานไทยในงานขนส่ง ระดับสากล
วันจันทร์ที่ 29 มกราคม 2567
29/01/2567
พิพัฒน์ รมว.แรงงาน สร้าง มาตรฐานแรงงานไทยในงานขนส่ง ระดับสากล
วันที่ 29 มกราคม 2567 เวลา 10.30 น. นายพิพัฒน์ รัชกิจประการ รัฐมนตรีว่าการกระทรวงแรงงาน เป็นประธานเปิดงาน Kick off มาตรฐานแรงงานไทยในงานขนส่ง มรท.8003-2566 ณ โรงแรม ดิ เอมเมอรัลด์ กรุงเทพมหานคร ตั้งเป้ามุ่งสู่การลดอุบัติเหตุในงานขนส่ง พร้อมสนับสนุนส
นายพิพัฒน์ รัชกิจประการ รัฐมนตรีว่าการกระทรวงแรงงาน กล่าวว่า รัฐบาล โดยกระทรวงแรงงาน
ได้กําหนดนโยบายที่ให้ความสําคัญกับการสร้างรากฐานทางเศรษฐกิจ พัฒนาคุณภาพชีวิตด้วยการคุ้มครองแรงงานให้ได้รับการดูแลสภาพการจ้าง สภาพการทํางาน รวมทั้งความปลอดภัยในการทํางาน ซึ่งปัจจุบันสาเหตุการประสบอันตรายจากการทํางานที่สูงที่สุดมาจากยานพาหนะ จากข้อมูลในช่วง 10 ปีที่ผ่านมา พบว่า แรงงานที่ประสบอุบัติเหตุจากยานพาหนะที่เกี่ยวข้องกับงานขนส่ง กรณีร้ายแรงถึงแก่ชีวิต มีจํานวนถึง 2,948 คน คิดเป็น ร้อยละ 44.16
ของแรงงานที่ประสบอันตรายจากการทํางานทุกสาเหตุ ซึ่งแสดงให้ถึงความเสียหายต่อชีวิตและทรัพย์สินของนายจ้าง ลูกจ้าง และผู้ที่เกี่ยวข้อง ดังนั้น ในปี 2566 กรมสวัสดิการและคุ้มครองแรงงาน กระทรวงแรงงาน ได้ร่วมมือกับองค์กรนายจ้าง องค์กรลูกจ้าง องค์กรพัฒนาเอกชน หน่วยงานราชการที่เกี่ยวข้อง และสถาบันการศึกษา พัฒนามาตรฐานแรงงานไทยในงานขนส่ง มรท.8003 ขึ้น และกระทรวงแรงงานได้ประกาศใช้ เมื่อวันที่ 22 ธันวาคม 2566 โดยใช้ชื่อว่า “มาตรฐานแรงงานไทยในงานขนส่ง มรท.8003-2566” เพื่อให้สถานประกอบกิจการที่มีกิจกรรมขนส่งในการดําเนินธุรกิจ นําไปใช้ในการแก้ไขปัญหาดังกล่าว
นายพิพัฒน์ กล่าวต่อไปว่า ผมขอเชิญชวนสถานประกอบกิจการทุกประเภท ทุกขนาดที่มีกิจกรรมขนส่งเป็นส่วนหนึ่งของการประกอบกิจการ และสถานประกอบกิจการที่ให้บริการด้านขนส่งโดยตรง ทั่วประเทศ นํามาตรฐานแรงงานไทยในงานขนส่ง มรท.8003-2566 ไปดําเนินการเพื่อให้แรงงานมีความปลอดภัยในการทํางานลดอัตราการประสบอันตรายจากการทํางาน ลดการสูญเสียชีวิตและทรัพย์สินของนายจ้าง รวมทั้งทรัพย์สินสาธารณะ สถานประกอบกิจการมีมาตรฐานที่ดีได้รับการยอมรับ เป็นที่ไว้วางใจ ตลอดจน ประชาชนที่ใช้ท้องถนนมีความปลอดภัย
ซึ่งเป็นการแสดงถึงการปฏิบัติต่อแรงงานอย่างมีความรับผิดชอบต่อสังคม (CSR) ส่งผลให้ประเทศไทยมีภาพลักษณ์ที่ดีในเรื่องการคุ้มครองและดูแลความปลอดภัยในการทํางานของแรงงาน อันก่อให้เกิดการยอมรับในระดับสากล
เพิ่มศักยภาพการแข่งขันทางการค้าระหว่างประเทศ
รัฐบาลไทย-ข่าวทำเนียบรัฐบาล-โฆษกเกษตรฯ ชี้แจง รมว.ธรรมนัส” ติดตามข้อร้องเรียน ”พี่ศรี“ อย่างใกล้ชิด ยึดหลักธรรมาภิบาลตรวจสอบได้
วันจันทร์ที่ 29 มกราคม 2567
โฆษกเกษตรฯ ชี้แจง รมว.ธรรมนัส” ติดตามข้อร้องเรียน ”พี่ศรี“ อย่างใกล้ชิด ยึดหลักธรรมาภิบาลตรวจสอบได้
โฆษกเกษตรฯ ชี้แจง รมว.ธรรมนัส” ติดตามข้อร้องเรียน ”พี่ศรี“ อย่างใกล้ชิด ยึดหลักธรรมาภิบาลตรวจสอบได้
นางสาวอัยรินทร์ พันธุ์ฤทธิ์ โฆษกกระทรวงเกษตรและสหกรณ์ (ฝ่ายการเมือง) กล่าวถึงกรณี นายศรีสุวรรณ จรรยา ผู้นําองค์กรรักชาติ รักแผ่นดิน ยื่นหนังสือร้องเรียนขอให้ตรวจสอบการจัดซื้อเครื่องบินของกรมฝนหลวงและการบินเกษตร และโครงการของกรมการข้าว ภายใต้กระทรวงเกษตรและสหกรณ์ ประเด็นความไม่โปร่งใสในการทําหน้าที่ของข้าราชการในกระทรวงฯ ว่า เรื่องนี้ ร.อ.ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ได้ติดตามตรวจสอบอย่างใกล้ชิดทุกขั้นตอน โดยให้รัฐมนตรีช่วยฯ ทั้งสองท่าน ที่กํากับดูแลทั้งสองกรมฯ ตั้งคณะกรรมการตรวจสอบเพื่อให้เกิดความเป็นธรรมทั้งสองฝ่าย ทั้งผู้ร้องและผู้ถูกร้อง โดยเน้นย้ําบนความถูกต้อง โปร่งใส สามารถตรวจสอบได้บนหลักธรรมาภิบาล และยึดตาม พรบ.การจัดซื้อจัดจ้างและการบริหารพัสดุภาครัฐ โดยมีการตรวจสอบทั้งในระดับกระทรวง กรรมาธิการและองค์กรอิสระ รวมไปถึงสื่อมวลชนและประชาชนที่ติดตามข่าวสารเรื่องนี้อย่างใกล้ชิด แต่เป็นที่น่าจับตามอง ว่าการร้องเรียนที่เกิดขึ้น มาจากกลุ่มบุคคลกลุ่มเดียวกัน จึงมีการตั้งข้อสังเกต ว่า กระบวนการในการตรวจสอบนั้นเป็นเพื่อประโยชน์ของทางราชการและประเทศชาติ หรือมีผลประโยชน์อื่นแอบแฝงหรือไม่ ซึ่งโครงการที่ถูกร้องเรียน เป็นโครงการขนาดใหญ่ทุกขั้นตอนจะมีการชี้แจงในรายละเอียด ขณะนี้อยู่ในช่วงของการรวบรวมข้อมูลหลักฐานทั้งหมดซึ่งบางอย่างยังไม่สามารถเปิดเผยได้ เพราะอาจจะมีผลต่อรูปคดี แต่เน้นย้ําว่าทุกอย่างยึดหลักบนความถูกต้อง และยังมีที่ปรึกษาทางด้านกฎหมายควบคุมกํากับดูแลให้ความเป็นธรรมกับทั้งสองฝ่าย
ดังนั้นในยุคของ นายกเศรษฐา ทวีสิน กระทรวงเกษตรและสหกรณ์ ภายใต้การบริหารงานของ ร.อ.ธรรมนัส พรหมเผ่า รัฐมนตรีว่าการฯ และรัฐมนตรีช่วยฯ ทั้งสองท่าน ยึดหลักนโยบายการบริหารราชการแผ่นดินการปราบปรามการทุจริตคอรัปชั่นอย่างเคร่งครัด ย้ําให้ข้าราชการในกระทรวงฯ ทํางานยืนหยัดบนความถูกต้องตามกฏหมาย ยึดหลักธรรมาภิบาล ขอให้ประชาชนมั่นใจได้ว่า ยุคนี้เป็นยุคของสังคมข่าวสารที่เข้าถึงได้ง่าย ยากที่จะ “ปกปิด ลับลวงพราง” ในกระบวนการทําหน้าที่ ซึ่งเหตุการณ์นี้ ทั้งกรมการข้าว และกรมฝนหลวงและการบินเกษตร กําลังเป็นที่สนใจของประชาชน ควรทําเรื่องนี้ให้กระจ่าง และชี้แจงรายละเอียดให้สังคมได้รับทราบโดยเร็ว ถึงรายละเอียดในทุกขั้นตอน หากตรวจสอบพบว่ามีการกระทําความผิดเกิดขึ้นจริง ก็ให้เป็นหน้าที่ของกระบวนการยุติธรรมในการดําเนินการจัดการต่อไป หรือหากเป็นการถูกกลั่นแกล้งทําให้เสียหาย ผู้กระทําความผิดต้องได้รับการดําเนินคดีอย่างถึงที่สุด
รัฐบาลไทย-ข่าวทำเนียบรัฐบาล-PM meets with Prince Mahidol Award 2023 laureates
วันจันทร์ที่ 29 มกราคม 2567
29/01/2567
PM meets with Prince Mahidol Award 2023 laureates
PM meets with Prince Mahidol Award 2023 laureates
January 26, 2024, at 1400hrs, at the Purple Room, Thai Khu Fah Building, Government House, Prof. Dr. Apichat Asavamongkolkul, Dean of Faculty of Medicine, Siriraj Hospital, Mahidol University, led 2 Prince Mahidol Award 2023 laureates to pay a courtesy call on Prime Minister and Minister of Finance Srettha Thavisin. Participating in the meeting were H.E. Mr. Robert F. Godec, Ambassador of the United States to Thailand, and H.E. Mr. Paolo Dionisi, Ambassador of the Republic of Italy to Thailand.
The 2 Prince Mahidol Awards Laureates for 2023 are Prof. Napoleone Ferrara, M.D. (USA / Italy), the PMA Laureate in the Field of Medicine; and Prof. Dr. Barry H. Rumack, M.D. (USA), the PMA Laureate in the Field of Public Health. Prof. Napoleone Ferrara is renowned for the discovery of the Vascular Endothelial Growth Factor (VEGF) and the development of the drug “Bevacizumab” for treating cancer and eye diseases. Prof. Dr. Barry H. Rumack is recognized for inventing tools to assess risk and diagnose patients with acute acetaminophen poisoning, and plays a crucial role in developing the Poisindex digital toxicology clinical information resource.
The Prime Minister praised the Prince Mahidol Award 2023 laureates for their dedication and commitment which have successfully led to major contributions to the world of medical sciences and public health. He expressed hope that the two laureates work together with Thailand’s medical and healthcare personnel in advancing the country medical innovation and creating awareness on cancer treatment and acute acetaminophen poisoning diagnosis.
The 2 Prince Mahidol Awards Laureates for 2023 thanked the Prime Minister for the warm welcome, and commended capacity and expertise of Thai medical and healthcare personnel. They stand ready to collaborate with the Thai Government to share medicinal and public health knowledge and innovation in the areas of their expertise.
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ มีกำหนดการเยือนสาธารณรัฐสังคมนิยมประชาธิปไตยศรีลังกาอย่างเป็นทางการ เพื่อเป็นแขกเกียรติยศในโอกาสวันเอกราชศรีลังกา ตามคำเชิญของประธานาธิบดีฯ
วันจันทร์ที่ 29 มกราคม 2567
29/01/2567
โฆษกรัฐบาลเผย นายกฯ มีกําหนดการเยือนสาธารณรัฐสังคมนิยมประชาธิปไตยศรีลังกาอย่างเป็นทางการ เพื่อเป็นแขกเกียรติยศในโอกาสวันเอกราชศรีลังกา ตามคําเชิญของประธานาธิบดีฯ
โฆษกรัฐบาลเผย นายกฯ มีกําหนดการเยือนสาธารณรัฐสังคมนิยมประชาธิปไตยศรีลังกาอย่างเป็นทางการ เพื่อเป็นแขกเกียรติยศในโอกาสวันเอกราชศรีลังกา ตามคําเชิญของประธานาธิบดีฯ ระหว่างวันที่ 3 - 4 กุมภาพันธ์ 2567
วันนี้ (วันที่ 29 มกราคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และคณะมีกําหนดการเยือนสาธารณรัฐสังคมนิยมประชาธิปไตยศรีลังกาอย่างเป็นทางการ ระหว่างวันที่ 3 - 4 กุมภาพันธ์ 2567 ตามคําเชิญของนายรานิล วิกรมสิงเห (H.E. Mr. Ranil Wickremesinghe) ประธานาธิบดีแห่งสาธารณรัฐสังคมนิยมประชาธิปไตยศรีลังกา เพื่อเป็นแขกเกียรติยศในโอกาสวันเอกราชสาธารณรัฐสังคมนิยมประชาธิปไตยศรีลังกา ครั้งที่ 76 และร่วมเป็นสักขีพยานการลงนามความตกลงการค้าเสรีไทย – ศรีลังกา (Thailand - Sri Lanka Free Trade Agreement)
โดยในระหว่างการเยือนครั้งนี้ นายกรัฐมนตรีมีกําหนดการสําคัญในการพบหารือทวิภาคีกับประธานาธิบดีศรีลังกา และร่วมเป็นสักขีพยานในพิธีลงนามความตกลงการค้าเสรีไทย – ศรีลังกา รวมถึงนายกรัฐมนตรีจะเข้าร่วมพิธีเฉลิมฉลองวันประกาศเอกราชสาธารณรัฐสังคมนิยมประชาธิปไตยศรีลังกา ครั้งที่ 76 ในฐานะแขกเกียรติยศ
นอกจากนี้ นายกรัฐมนตรีจะร่วมประชุมหารือกับผู้บริหารระดับสูงจากหน่วยงานภาครัฐและภาคเอกชนของศรีลังกา และร่วมกล่าวปาฐกถาในงานสัมมนา ภายใต้หัวข้อ “สํารวจช่องทางตลาดและเปิดประตูการค้าการลงทุนสู่ศรีลังกา” ซึ่งจัดโดยกระทรวงพาณิชย์ร่วมกับกระทรวงพาณิชย์ศรีลังกาและสภาหอการค้าซีลอน เพื่อส่งเสริมการค้าการลงทุนระหว่างกันภายหลังการลงนามความตกลงการค้าเสรี
“ไทยและศรีลังกามีความสัมพันธ์ที่ใกล้ชิดมาอย่างยาวนาน บนพื้นฐานความสัมพันธ์ทางพระพุทธศาสนา โดยการเยือนในครั้งนี้ จะเป็นโอกาสในการส่งเสริมความสัมพันธ์และความร่วมมือระหว่างไทยกับศรีลังกาให้ใกล้ชิดยิ่งขึ้น โดยเฉพาะด้านเศรษฐกิจ ทั้งสองฝ่ายจะลงนามในความตกลงการค้าเสรีไทย – ศรีลังกา ร่วมกัน ซึ่งจะถือเป็นความตกลงการค้าเสรีฉบับที่ 15 ของไทย และเป็นความตกลงการค้าเสรีฉบับแรกที่ลงนามในรัฐบาลของนายเศรษฐา ทวีสิน” นายชัย กล่าว
รัฐบาลไทย-ข่าวทำเนียบรัฐบาล-กบข. จัดส่งใบแจ้งยอดเงินประจำปีให้สมาชิกแล้ว พร้อมเชิญชวนให้สมาชิกเลือกรับ e-Statement ลดการใช้กระดาษ
วันจันทร์ที่ 29 มกราคม 2567
29/01/2567
กบข. จัดส่งใบแจ้งยอดเงินประจําปีให้สมาชิกแล้ว พร้อมเชิญชวนให้สมาชิกเลือกรับ e-Statement ลดการใช้กระดาษ
กบข. จัดส่งเอกสารใบแจ้งยอดเงินประจําปี พร้อมเปิดให้สมาชิกดาวน์โหลด e-Statement แล้ว พร้อมประชาสัมพันธ์ให้สมาชิกเลือกรับ e-Statement ในปีถัดไป เพื่อร่วมกันรักษ์โลก ลดการใช้กระดาษ
นายอาสา อินทรวิชัย รองเลขาธิการกลุ่มงานลงทุนและค้าตราสาร รักษาการในตําแหน่งเลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า กบข. ได้ดําเนินการจัดส่งเอกสารใบแจ้งยอดเงินสมาชิกประจําปี 2566 ให้กับสมาชิกทั่วประเทศแล้ว ทั้งในรูปแบบเอกสารผ่านหน่วยงานต้นสังกัด และรูปแบบอิเล็กทรอนิกส์ (e-Statement) ตามที่อยู่อีเมลของสมาชิกที่ลงทะเบียนแจ้งความประสงค์ขอรับ e-Statement ไว้
โดยใบแจ้งยอดเงินสมาชิก จะแสดงข้อมูลรายละเอียดยอดเงิน ณ สิ้นปี 2566 ทั้งเงินสะสมที่สมาชิกนําส่ง เงินที่รัฐสมทบให้ และผลตอบแทนที่ กบข. บริหารให้ แจกแจงตามประเภทของเงินและตามแผนการลงทุน สําหรับยอดเงิน กบข. ที่สมาชิกจะนําไปใช้ในประกอบการยื่นภาษีประจําปี จะอยู่ในส่วน “เอกสารรับรองการยื่นแบบภาษีเงินได้บุคคลธรรมดาต่อกรมสรรพากร” บริเวณด้านล่างของใบแจ้งยอดเงินหน้าแรก ทั้งนี้ กบข. ได้อํานวยความสะดวกให้แก่สมาชิก ด้วยการเชื่อมโยงข้อมูลการนําส่งเงินสะสมเข้ากองทุนกับทางกรมสรรพากร เมื่อยื่นแบบภาษีเงินได้บุคคลธรรมดาประจําปีผ่านช่องทางออนไลน์ จะแสดงข้อมูลเงินสะสม กบข. อัตโนมัติ โดยสมาชิกจะได้รับสิทธิยกเว้นภาษีเงินได้บุคคลธรรมดาในส่วนของยอดเงินสะสมระหว่างปี 2566 ซึ่งเมื่อรวมกับกองทุนการออมเพื่อการเกษียณอายุอื่นๆ แล้วต้องไม่เกิน 500,000 บาท
ทั้งนี้ สมาชิก กบข. สามารถดาวน์โหลด e-Statement ผ่าน 3 ช่องทางออนไลน์ ดังนี้ 1. My GPF Application ที่เมนู "ดาวน์โหลด e-Statement" 2. My GPF Website ที่เมนู "บัญชีของฉัน" และเลือก "ดาวน์โหลด e-Statement" และ 3. LINE กบข. @gpfcommunity เข้าผ่านสมาร์ตโฟน ที่เมนู "ดาวน์โหลดใบแจ้งยอดเงินประจําปี 2566" ในเมนูหน้าแชท ซึ่งสมาชิกจะได้รับใบแจ้งยอดเงินเป็นไฟล์สกุล .pdf ที่มีรหัสผ่านเพื่อความปลอดภัยของข้อมูลสมาชิก
นาย อาสา กล่าวเพิ่มเติมว่า ใบแจ้งยอดเงินสมาชิก ถือเป็นเอกสารสําคัญ ที่ กบข. ต้องแจ้งความเคลื่อนไหวเงินในบัญชีให้สมาชิกได้รับทราบ โดยในแต่ละปี กบข. ต้องผลิตใบแจ้งยอดเงิน เฉลี่ย 5 ล้านแผ่น จึงขอเชิญชวนให้สมาชิกลงทะเบียนรับ e-Statement นอกจากจะทําให้สมาชิกสามารถดูใบแจ้งยอดเงินได้ตลอดผ่านช่องทางออนไลน์ของ กบข. ที่สะดวกรวดเร็ว ยังได้มีส่วนช่วยในการลดการใช้กระดาษ
สอบถามข้อมูลเพิ่มเติมได้ที่ Facebook กบข. หรือ LINE กบข. @gpfcommunity หรือศูนย์บริการข้อมูลสมาชิก โทร 1179
รัฐบาลไทย-ข่าวทำเนียบรัฐบาล-ไทย - จีน ประสานความสัมพันธ์ทางการทูต พร้อมเตรียมเปิดตลาดส่งออกสินค้าคุณภาพไปจีน
วันจันทร์ที่ 29 มกราคม 2567
ไทย - จีน ประสานความสัมพันธ์ทางการทูต พร้อมเตรียมเปิดตลาดส่งออกสินค้าคุณภาพไปจีน
ไทย - จีน ประสานความสัมพันธ์ทางการทูต พร้อมเตรียมเปิดตลาดส่งออกสินค้าคุณภาพไปจีน
นายเศรษฐา ทวีสิน นายกรัฐมนตรี เป็นประธานพิธีลงนามพิธีสารระหว่างกระทรวงเกษตรและสหกรณ์แห่งราชอาณาจักรไทย และสํานักงานศุลกากรแห่งสาธารณรัฐประชาชนจีน 2 ฉบับ ได้แก่ 1) พิธีสารว่าด้วยข้อกําหนดด้านมาตรการสุขอนามัยพืช สําหรับการส่งออกต้นสนใบพาย จากราชอาณาจักรไทยไปยังสาธารณรัฐประชาชนจีน ระหว่างกระทรวงเกษตรและสหกรณ์แห่งราชอาณาจักรไทย และสํานักงานศุลกากรแห่งสาธารณรัฐประชาชนจีน และ 2) ความตกลงเพื่อแก้ไขพิธีสารว่าด้วยหลักเกณฑ์การตรวจสอบ การกักกัน และสุขอนามัยทางสัตวแพทย์ เพื่อการส่งออกเนื้อสัตว์ปีกแช่แข็งและชิ้นส่วนสัตว์ปีกไทยไปจีน โดยมี ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นผู้ลงนามฝ่ายไทย และ นายหาน จื้อเฉียง เอกอัครราชทูตสาธารณรัฐประชาชนจีนประจําประเทศไทย เป็นผู้ลงนามฝ่ายจีน พร้อมด้วย นายหวัง อี้ ผู้อํานวยการสํานักงานคณะกรรมการกลางด้านกิจการต่างประเทศ พรรคคอมมิวนิสต์จีน และรัฐมนตรีว่าการกระทรวงการต่างประเทศสาธารณรัฐประชาชนจีน และนายจักรพงษ์ แสงมณี รัฐมนตรีช่วยว่าการกระทรวงการต่างประเทศ ราชอาณาจักรไทย ร่วมเป็นสักขีพยานในพิธีลงนาม ณ ห้องรับรองสีม่วง ตึกไทยคู่ฟ้า ทําเนียบรัฐบาล
สําหรับการลงนามพิธีสารทั้งสองฉบับนี้ เป็นผลสําเร็จจากการทํางานอย่างใกล้ชิดระหว่างกระทรวงเกษตรและสหกรณ์ แห่งราชอาณาจักรไทย และสํานักงานศุลกากรแห่งสาธารณรัฐประชาชนจีน โดยทั้งสองฝ่ายต่างมุ่งมั่นที่จะขยายการค้าสินค้าเกษตรระหว่างกันให้มากยิ่งขึ้น ซึ่งการเปิดตลาดสินค้าเกษตรระหว่างกันอย่างเป็นทางการส่งผลให้ประเทศไทย สามารถส่งออกต้นสนใบพายไปยังจีนได้ รวมทั้งเป็นประโยชน์ต่อประเทศไทยในการสร้างตลาดใหม่ให้กับสินค้าเกษตรของไทย และเป็นการเพิ่มมูลค่าการส่งออกสินค้าไทยในตลาดจีน รวมถึงเป็นการสร้างรายได้ให้แก่เกษตรกรของประเทศไทย และคาดว่าจะมีมูลค่าการส่งออกต้นสนใบพายจากไทยไปจีนราว 1,500 ล้านบาท ต่อปี
และในส่วนการลงนามความตกลงเพื่อแก้ไขพิธีสารว่าด้วยหลักเกณฑ์การตรวจสอบการกักกันและสุขอนามัยทางสัตวแพทย์เพื่อการส่งออกเนื้อสัตว์ปีกแช่แข็งและชิ้นส่วนสัตว์ปีกไทยไปจีน มีการส่งออกเนื้อสัตว์ปีกแช่แข็งและชิ้นส่วนสัตว์ปีกไปยังประเทศจีน เคยมีการลงนามในพิธีสารเมื่อวันที่ 24 สิงหาคม 2561 ซึ่งประเทศไทยสามารถส่งออกได้เฉพาะเนื้อไก่ เนื้อเป็ด ชิ้นส่วนและเครื่องในไก่ เท่านั้น สําหรับการแก้ไขพิธีสารเพื่อขยายขอบข่ายตามร่างความตกลงฯ ฉบับใหม่ดังกล่าว จะช่วยเพิ่มประสิทธิภาพในการส่งออกชิ้นส่วนและเครื่องในเป็ดได้เพิ่มเติมอีก 18 รายการ โดยในปี 2566 ไทยมีมูลค่าการส่งออกเนื้อสัตว์ปีกแช่แข็งและชิ้นส่วนสัตว์ปีกไปยังจีนกว่า 16,000 ล้านบาท คาดว่าภายหลังการลงนามพิธีสารจะเพิ่มมูลค่าการส่งออกได้ประมาณ 1,000 ล้านบาท
รัฐบาลไทย-ข่าวทำเนียบรัฐบาล-เขตสุขภาพที่ 9 จัดตั้ง “โรงเรียนเบาหวานวิทยานครชัยบุรินทร์” เป็นแหล่งเรียนรู้การเอาตัวรอดจากโรคไม่ติดต่อเรื้อรังด้วยการปรับเปลี่ยนพฤติกรรมสุขภาพ
วันจันทร์ที่ 29 มกราคม 2567
เขตสุขภาพที่ 9 จัดตั้ง “โรงเรียนเบาหวานวิทยานครชัยบุรินทร์” เป็นแหล่งเรียนรู้การเอาตัวรอดจากโรคไม่ติดต่อเรื้อรังด้วยการปรับเปลี่ยนพฤติกรรมสุขภาพ
ผู้ตรวจราชการกระทรวงสาธารณสุข เขตสุขภาพที่ 9 เผยความสําเร็จการต่อสู้เบาหวานผ่านกระบวนการเรียนรู้ 5 ฐาน ได้แก่ เรียนรู้สุขภาพตนเอง วางแผนการกิน พฤติกรรมสุขภาพ ออกกําลังกาย และให้สัญญาปรับเปลี่ยนพฤติกรรม
ผู้ตรวจราชการกระทรวงสาธารณสุข เขตสุขภาพที่ 9 เผยความสําเร็จการต่อสู้เบาหวานผ่านกระบวนการเรียนรู้ 5 ฐาน ได้แก่ เรียนรู้สุขภาพตนเอง วางแผนการกิน พฤติกรรมสุขภาพ ออกกําลังกาย และให้สัญญาปรับเปลี่ยนพฤติกรรม ช่วยผู้ป่วยเบาหวานในจังหวัดนครราชสีมาเข้าสู่ระยะโรคสงบ ไม่ต้องใช้ยา ได้ถึง 109 ราย เดินหน้าจัดตั้ง “โรงเรียนเบาหวานวิทยานครชัยบุรินทร์” เป็นแหล่งเรียนรู้ของบุคลากรและภาคีเครือข่าย เพื่อขยายผลการลดป่วยโรคไม่ติดต่อเรื้อรัง (NCDs) ด้วยการปรับเปลี่ยนพฤติกรรมสุขภาพ
นพ.ภูวเดช สุระโคตร ผู้ตรวจราชการกระทรวงสาธารณสุข เขตสุขภาพที่ 9 เปิดเผยภายหลังเป็นประธานเปิดการอบรมเชิงปฏิบัติการพัฒนาศักยภาพบุคลากรทางการแพทย์และสาธารณสุข และครูจิตอาสา โรงเรียนเบาหวานวิทยานครชัยบุรินทร์ จ.นครราชสีมา ว่า โรคเบาหวานและโรคความดันโลหิตสูง เป็นโรคไม่ติดต่อเรื้อรังที่เป็นปัญหาสาธารณสุขที่สําคัญของประเทศไทย พบประชากรอายุ 15 ปีขึ้นไป ประมาณ 1 ใน 4 ป่วยเป็นโรคเบาหวานและโรคความดันโลหิตสูง หรือทั้ง 2 โรค ส่งผลให้เกิดการเจ็บป่วย พิการ หรือเสียชีวิตก่อนวัยอันควร รวมทั้งกระทบต่อภาวะเศรษฐกิจทั้งในระดับครอบครัว ชุมชน และประเทศ โดยจังหวัดนครราชสีมา มีอัตราป่วยเบาหวานรายใหม่ 609.57 ต่อประชากรแสนคน สูงกว่าภาพรวมของเขตที่ 587.85 ต่อประชากรแสนคน และภาพรวมประเทศ 522.52 ต่อประชากรแสนคน จึงได้จัดทําโรงเรียนเบาหวานวิทยา ที่มุ่งเน้นการให้ความรู้ในการลดป่วยลดภาวะแทรกซ้อนจากโรคเบาหวาน ด้วยการปรับเปลี่ยนพฤติกรรมสุขภาพ
นพ.ภูวเดชกล่าวต่อว่า การดําเนินงานของโรงเรียนเบาหวานวิทยา จะใช้หลักแนวคิดเบาหวานในกระบวนทัศน์ใหม่ ประกอบด้วยกระบวนการเรียนรู้ 5 ฐาน ได้แก่ 1) การเรียนรู้ตนเอง/รับรู้ตนเอง การตรวจสุขภาพตนเองและการแปลผล BODY Composition ซึ่งจะทําให้ได้รู้สุขภาพที่แท้จริงของตนเอง 2) การรับประทานอาหารในชีวิตประจําวัน โดยใช้หลักการคํานวณคาร์โบไฮเดรทที่เป็นสารอาหารกลุ่มแป้งและน้ําตาลซึ่งให้พลังงาน และวางแผนการกินต่อวัน 3) การออกแบบการปรับเปลี่ยนสุขภาพตนเอง โดยใช้หลักของอาหารพร่องแป้ง (Low Carb Diet) หรือการอดอาหารเป็นช่วงๆ (IF) 4) การออกกําลังกายเพื่อสุขภาพที่เหมาะสม และ 5) การเลือกเป้าหมายที่ชอบและเหมาะสมกับตัวเอง โดยให้สัญญาใจในการปรับเปลี่ยนพฤติกรรม ซึ่งการดําเนินงานของจังหวัดนครราชสีมาที่ผ่านมาประสบผลสําเร็จเป็นรูปธรรมชัดเจน โดยมีการเปิดโรงเรียนเบาหวานวิทยา ครบทั้ง 32 อําเภอ มีประชาชนเข้าร่วม 1,963 คน สามารถทําให้ผู้ป่วยหายหรือเข้าสู่ระยะสงบของโรคเบาหวานได้ 109 คน
“จากความสําเร็จของโรงเรียนเบาหวานวิทยาจังหวัดนครราชสีมา จึงได้มีการขยายผลเป็น โรงเรียนเบาหวานวิทยานครชัยบุรินทร์ เพื่อเป็นแหล่งเรียนรู้และปรับเปลี่ยนพฤติกรรมสุขภาพ ลดการป่วยด้วยโรคไม่ติดต่อเรื้อรังให้กับประชาชน และเป็นสถานที่สําหรับฝึกอบรมเจ้าหน้าที่ บุคลากรในโรงพยาบาลและภาคีเครือข่ายที่เกี่ยวข้อง
**************************************29 มกราคม 2567
รัฐบาลไทย-ข่าวทำเนียบรัฐบาล-ผู้ว่าฯ สมุทรสาคร ลงดาบมีคำสั่งปิด Tag Pub เป็นเวลา 5 ปี หลัง มท.1 นำทีมฝ่ายปกครองสนธิกำลังเข้าจับกุม หลังพบลักลอบกระทำผิดกฎหมายหลายฉบับ
วันจันทร์ที่ 29 มกราคม 2567
29/01/2567
ผู้ว่าฯ สมุทรสาคร ลงดาบมีคําสั่งปิด Tag Pub เป็นเวลา 5 ปี หลัง มท.1 นําทีมฝ่ายปกครองสนธิกําลังเข้าจับกุม หลังพบลักลอบกระทําผิดกฎหมายหลายฉบับ
ผู้ว่าฯ สมุทรสาคร ลงดาบมีคําสั่งปิด Tag Pub เป็นเวลา 5 ปี หลัง มท.1 นําทีมฝ่ายปกครองสนธิกําลังเข้าจับกุม หลังพบลักลอบกระทําผิดกฎหมายหลายฉบับ
เมื่อวันที่ 28 ม.ค. 67 นายผล ดําธรรม ผู้ว่าราชการจังหวัดสมุทรสาคร เปิดเผยว่า จังหวัดสมุทรสาครได้รับรายงานจากอําเภอกระทุ่มแบน กรณีเมื่อช่วงเที่ยงคืนเศษของวันที่ 27 ม.ค. 67 นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย พร้อมด้วยชุดปฏิบัติการพิเศษกรมการปกครอง ที่ทําการปกครองจังหวัดสมุทรสาคร ที่ทําการปกครองอําเภอกระทุ่มแบน บูรณาการตํารวจ และ ป.ป.ส. เข้าจับกุมสถานบริการ Tag Pub ในฐานความผิดเปิดสถานบริการเกินเวลาที่กฎหมายกําหนด ทั้งยินยอมหรือปล่อยปละละเลยให้มีการใช้สารเสพติดภายในสถานบริการ มีการขายเครื่องดื่มแอลกอฮอล์ในเวลาห้ามขาย และส่งเสริมการขายเครื่องดื่มแอลกอฮอล์ ซึ่งเป็นการกระทําฝ่าฝืนคําสั่งหัวหน้าคณะรักษาความสงบแห่งชาติ ที่ 22/2558 ลงวันที่ 22 กรกฎาคม 2558 โดยนายไพรัช (สงวนนามสกุล) ผู้ประกอบการสถานบริการ "ร้านแท็ก" ได้ให้การรับสารภาพแล้วว่ากระทําความผิดจริงในเรื่องการเปิดสถานบริการเกินเวลา และปล่อยปะละเลยให้มียาเสพติดในสถานบริการ ซึ่งเป็นการฝ่าฝืนกฎหมายอย่างชัดแจ้ง
"จังหวัดสมุทรสาคร จึงได้มีคําสั่งจังหวัดสมุทรสาคร ที่ 350/2567 สั่งปิดสถานบริการ "ร้านแท็ก" เลขที่ 20/59 ตําบลอ้อมน้อย อําเภอกระทุ่มแบน จังหวัดสมุทรสาคร และห้ามมิให้ใช้สถานที่ดังกล่าวเปิดสถานบริการหรือสถานประกอบการที่เปิดให้บริการในลักษณะที่คล้ายกับสถานบริการ และไม่อนุญาตให้ต่ออายุใบอนุญาต เป็นระยะเวลาห้าปี นับแต่วันที่ 28 มกราคม พ.ศ. 2567 จนถึงวันที่ 27 มกราคม พ.ศ. 2572" นายผลฯ กล่าวเน้นย้ํา
นายผล ดําธรรม ผู้ว่าราชการจังหวัดสมุทรสาคร กล่าวเพิ่มเติมว่า จังหวัดสมุทรสาครมุ่งมั่นในการรักษาความสงบเรียบร้อยในสังคม โดยนําแนวนโยบายของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย กําชับให้ฝ่ายปกครองได้บูรณาการร่วมกับหน่วยงานที่เกี่ยวข้องหมั่นตรวจสอบตรวจตรา และดําเนินการกับผู้ฝ่าฝืนกฎหมายทุกประเภทอย่างเอาจริงเอาจัง พร้อมทั้งประสานงานด้านการข่าว และพฤติการณ์ที่อาจก่อให้เกิดความไม่เป็นระเบียบเรียบร้อยของสังคมร่วมกับหน่วยงานในพื้นที่และในส่วนกลางอย่างต่อเนื่อง โดยหากพี่น้องประชาชนมีเบาะแสการกระทําความผิดทุกประเภท สามารถแจ้งได้ที่สายด่วนศูนย์ดํารงธรรมจังหวัดสมุทรสาคร โทร. 1567 ตลอด 24 ชั่วโมง
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงการต่างประเทศพบหารือกับผู้แทนพิเศษด้านเมียนมาของประธานอาเซียน
วันจันทร์ที่ 29 มกราคม 2567
รองนายกรัฐมนตรีและรัฐมนตรีว่าการกระทรวงการต่างประเทศพบหารือกับผู้แทนพิเศษด้านเมียนมาของประธานอาเซียน
รองนายกรัฐมนตรีและรัฐมนตรีว่าการกระทรวงการต่างประเทศพบหารือกับผู้แทนพิเศษด้านเมียนมาของประธานอาเซียน
นายปานปรีย์ พหิทธานุกร รองนายกรัฐมนตรีและรัฐมนตรีว่าการกระทรวงการต่างประเทศ ได้พบหารือกับนายอาลุนแก้ว กิดติคุณ ผู้แทนพิเศษด้านเมียนมาของประธานอาเซียน (สปป.ลาว) ที่กรุงเทพฯ ในโอกาสที่ผู้แทนพิเศษด้านเมียนมาของ สปป.ลาว เยือนประเทศไทย โดยมีนายสีหศักดิ์ พวงเกตุแก้ว ผู้ช่วยรัฐมนตรีประจํากระทรวงการต่างประเทศ พล.อ. ทรงวิทย์ หนุนภักดี ผู้บัญชาการทหารสูงสุด และนางสาวบุษฎี สันติพิทักษ์ รองปลัดกระทรวงการต่างประเทศ เข้าร่วมด้วย
ทั้งสองฝ่ายได้แลกเปลี่ยนข้อคิดเห็นเกี่ยวกับสถานการณ์ในเมียนมาและบทบาทของอาเซียนในการสนับสนุนให้เมียนมามีสันติภาพและเสถียรภาพ ทั้งนี้ ไทยแสดงความพร้อมที่จะสนับสนุนการทํางานของ ของนายอาลุนแก้ว กิดติคุณ และ สปป. ลาว ในฐานะประธานอาเซียนในปีนี้อย่างเต็มที่ โดยรองนายกรัฐมนตรีและรัฐมนตรีว่าการกระทรวงการต่างประเทศได้กล่าวถึงข้อริเริ่มของไทยในการยกระดับการให้ความช่วยเหลือด้านมนุษยธรรมแก่ประชาชน เมียนมาตามแนวชายแดนไทย-เมียนมา ซึ่งจะเป็นส่วนหนึ่งของความพยายามร่วมกันของอาเซียนในประเด็นเมียนมา
รัฐบาลไทย-ข่าวทำเนียบรัฐบาล-"วราวุธ" รมว.พม. เสียใจ เหตุสลด เด็กนักเรียน ม.2 ย่านสวนหลวง  ย้ำ ขอรอฟังข้อเท็จจริงก่อนว่า ผู้ก่อเหตุเป็นเด็กพิเศษหรือไม่
วันจันทร์ที่ 29 มกราคม 2567
"วราวุธ" รมว.พม. เสียใจ เหตุสลด เด็กนักเรียน ม.2 ย่านสวนหลวง  ย้ํา ขอรอฟังข้อเท็จจริงก่อนว่า ผู้ก่อเหตุเป็นเด็กพิเศษหรือไม่
"วราวุธ" รมว.พม. เสียใจ เหตุสลด เด็กนักเรียน ม.2 ย่านสวนหลวง  ย้ํา ขอรอฟังข้อเท็จจริงก่อนว่า ผู้ก่อเหตุเป็นเด็กพิเศษหรือไม่
วันนี้ (29 ม.ค. 67) นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวว่า กรณีเด็กนักเรียนชาย ม.2 โรงเรียนแห่งหนึ่ง ในพื้นที่เขตสวนหลวง กทม. ก่อเหตุทําร้ายร่างกายจนทําให้มีเด็กอีกคนเสียชีวิต 1 ราย นั้น เบื้องต้น ได้ทราบว่า เหตุเกิดขึ้นที่โรงเรียนมัธยมแห่งหนึ่ง ซึ่งผู้ก่อเหตุเป็นเด็กนักเรียนชายชั้น ม.2 แต่ยังไม่ได้รับการยืนยันว่าเป็นเด็กพิเศษหรือไม่ สําหรับข้อมูลเบื้องต้นทราบเพียงว่า เด็ก ม.2 ต่างห้องเรียนก่อเหตุใช้มีดแทงกัน ซึ่งตนขอแสดงความเสียใจกับครอบครัวของเด็กที่เกิดเหตุการณ์นี้ขึ้น ทั้งนี้ ตนได้สั่งการไปยังกรมส่งเสริมและพัฒนาคุณภาพชีวิตคนพิการ (พก.) รวมทั้งกรมกิจการเด็กและเยาวชน (ดย.) ให้ประสานกับหน่วยงานสังกัดกระทรวง พม. ในพื้นที่ เพื่อลงพื้นที่ตรวจสอบข้อเท็จจริง และทางกระทรวง พม. จะส่งทีมสหวิชาชีพเข้าประสานงานกับทางโรงเรียน เจ้าหน้าที่ตํารวจ และหน่วยงานในพื้นที่ต่อไป
นายวราวุธ กล่าวเพิ่มเติมว่าขอฝากพี่น้องประชาชนที่บริโภคข่าวในขณะนี้ อย่าเพิ่งเร่งตัดสินว่าเด็กที่ก่อเหตุเป็นเด็กพิเศษ ขอให้ฟังข้อเท็จจริงจากหน่วยงานราชการ และหน่วยงานที่เกี่ยวข้องเสียก่อน เพราะขณะนี้ เรายังไม่ทราบข้อเท็จจริงว่าอะไรเป็นอะไร แต่อย่างไรก็ตาม ผมขอแสดงความเสียใจกับครอบครัวของเด็กนักเรียนที่ได้รับผลกระทบเหตุการณ์ครั้งนี้
ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม #พมหนึ่งเดียว #ศรส #พม
รัฐบาลไทย-ข่าวทำเนียบรัฐบาล-นายสุทิน  คลังแสง รัฐมนตรีว่าการกระทรวงกลาโหม และคณะเป็นประธานในพิธีเปิดโครงการมวยไทยและศิลปะการป้องกันตัวค่ายทหาร (Muaythai and Martial in Military Camps)
วันจันทร์ที่ 29 มกราคม 2567
นายสุทิน  คลังแสง รัฐมนตรีว่าการกระทรวงกลาโหม และคณะเป็นประธานในพิธีเปิดโครงการมวยไทยและศิลปะการป้องกันตัวค่ายทหาร (Muaythai and Martial in Military Camps)
โดยมี พลตรี นิรินธน์ ปุณโณทก ผู้บัญชาการศูนย์การกําลังสํารอง และ ดร.ศักดิ์ชาย ทัพสุวรรณ นายกสมาคมกีฬามวยไทยสมัครเล่นแห่งประเทศไทยในพระราชูปถัมภ์ สมเด็จพระบรมโอรสาธิราชฯ สยามมกุฎ ราชกุมาร ประธานสหพันธ์มวยไทยนานาชาติ (IFMA)
ให้การต้อนรับ ณ ศูนย์การกําลังสํารอง จ.ประจวบคีรีขันธ์
​รมว.กห. กล่าวว่า #มวยไทย เป็นพลังหลักของยุทธศาสตร์การสร้างความมั่นคงทางเศรษฐกิจของชาติ ในบทบาทของ #soft Power ที่โดดเด่นที่สุดในขบวนการศิลปวัฒนธรรมของชาติ โครงการนี้จึงมีความสอดคล้องกับนโยบายของรัฐบาล และเป็นแรงผลักดันมาตรการดําเนินงานของภาครัฐไปสู่ความสําเร็จตามเป้าหมาย นอกจากนั้น โครงการฯ นี้ยังได้รับการจัดขึ้นเพื่อแสดงออกถึงความจงรักภักดี โดยจัดเป็น Military Muaythai เทิดไท้องค์ราชัน สืบสาน ต่อยอด รักษา ตามพระราชเจตนารมณ์แห่งองค์พระบาทสมเด็จพระวชิรเกล้าเจ้าอยู่หัวอีกด้วย
ความสําคัญของโครงการอีกประการหนึ่งก็คือ เป็นโครงการความร่วมมือระหว่างกองทัพบก โดยศูนย์การกําลังสํารองกับสมาคมกีฬามวยไทยสมัครเล่นแห่งประเทศไทยฯ และ สหพันธ์มวยไทยนานาชาติ ในการพัฒนาศักยภาพบุคลากรจากกําลังพลของกองทัพ เข้าสู่ขบวนการผู้ฝึกสอนมวยไทย รวมทั้งสร้างนักกีฬามวยไทย เพื่อส่งกําลังพลที่ได้รับการรับรองความรู้ความสามารถไปทําหน้าที่ฝึกสอนในต่างประเทศ รวมทั้งการเข้าสู่เวทีการแข่งขันระดับนานาชาติ ดังนั้นโครงการนี้จะเป็นจุดเริ่มต้นของ การผลักดันมวยไทยเข้าสู่การแข่งขันกีฬาทหาร ทั้งระดับภายในประเทศ และระดับกีฬาทหารโลก หรือซึ่งเป็นไปตามหลักเกณฑ์ของคณะกรรมการโอลิมปิกสากล ที่กําหนดให้ชนิดกีฬาที่จะได้การบรรจุเข้าสู่ #โอลิมปิกเกมส์ ต้องผ่านการแข่งขัน CISM มาก่อนด้วย จึงเท่ากับว่า #กองทัพไทย ได้มีส่วนร่วมในการผลักดันมวยไทยเข้าสู่กีฬาโอลิมปิกเกมส์โดยตรง และสามารถสนองตอบนโยบายของภาครัฐและความประสงค์ของกําลังพลของกองทัพบก รวมไปถึงเป้าหมายในการก้าวไปสู่โปรแกรมโอลิมปิกเกมส์ของ #กีฬามวยไทย ต่อไปในอนาคต
รัฐบาลไทย-ข่าวทำเนียบรัฐบาล-กรมทางหลวงชนบท ยกระดับถนนสาย บ้านถ้ำผึ้ง - บ่อน้ำดันทรายดูด จังหวัดสุราษฎร์ธานี เสร็จสมบูรณ์
วันจันทร์ที่ 29 มกราคม 2567
กรมทางหลวงชนบท ยกระดับถนนสาย บ้านถ้ําผึ้ง - บ่อน้ําดันทรายดูด จังหวัดสุราษฎร์ธานี เสร็จสมบูรณ์
....
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 11 (สุราษฎร์ธานี) ก่อสร้างถนนสาย บ้านถ้ําผึ้ง - บ่อน้ําดันทรายดูด อําเภอพนม จังหวัดสุราษฎร์ธานี เป็นถนนแบบแอสฟัลท์ติกคอนกรีต ผิวจราจร กว้าง 7 เมตร พร้อมติดตั้งไฟแสงสว่าง รางระบายน้ําแบบคอนกรีตเสริมเหล็ก ระบบระบายน้ํา ป้ายจราจร และเครื่องหมายจราจร ระหว่าง กม. ที่ 0+000 - 5+300 ระยะทาง 5.3 กิโลเมตร เสร็จสมบูรณ์ ใช้งบประมาณ 34.993 ล้านบาท ทั้งนี้ เพื่อให้ผู้ที่เดินทางสัญจรไป - มาได้รับความปลอดภัย เนื่องจากในอดีตเป็นถนนลูกรังมีลักษณะแคบ โดยเฉพาะช่วงฤดูฝนจะเกิดความชํารุดเสียหายได้ง่าย ประกอบกับเป็นเส้นทางที่อยู่ใกล้แหล่งท่องเที่ยวทางธรรมชาติ ทช. จึงปรับปรุงถนนให้มีสภาพที่ดี สะดวกปลอดภัยแก่นักท่องเที่ยว พร้อมรองรับการเจริญเติบโตของเศรษฐกิจในอนาคตอีกด้วย
รัฐบาลไทย-ข่าวทำเนียบรัฐบาล-กรมทางหลวงชนบท สร้างสะพานคอนกรีตเสริมเหล็กข้ามลำชี เชื่อมจังหวัดบุรีรัมย์ - สุรินทร์ คืบหน้ากว่า 74% คาดแล้วเสร็จในปี 2567
วันจันทร์ที่ 29 มกราคม 2567
กรมทางหลวงชนบท สร้างสะพานคอนกรีตเสริมเหล็กข้ามลําชี เชื่อมจังหวัดบุรีรัมย์ - สุรินทร์ คืบหน้ากว่า 74% คาดแล้วเสร็จในปี 2567
....
กรมทางหลวงชนบท (ทช.) กระทรวงคมนาคม โดยสํานักก่อสร้างสะพาน ก่อสร้างสะพานคอนกรีตเสริมเหล็กข้ามลําชี เชื่อมระหว่างบ้านสวรรค์น้อย ตําบลชุมแสง อําเภอกระสัง จังหวัดบุรีรัมย์ ถึงบ้านโคกสวาย ตําบลท่าสว่าง อําเภอเมือง จังหวัดสุรินทร์ โดยก่อสร้างเป็นสะพานคอนกรีตเสริมเหล็ก ความยาว 200 เมตร ความกว้าง 9 เมตร พร้อมถนนเชิงลาดคอสะพานชนิดลูกรัง ความยาว 3,940 เมตร ความกว้าง 6 เมตร ใช้งบประมาณ 59.900 ล้านบาท ความคืบหน้าร้อยละ 74.72 เร็วกว่าแผนที่กําหนดไว้ คาดว่าจะก่อสร้างแล้วเสร็จภายในปี 2567 ทั้งนี้ สะพานดังกล่าวจะสามารถช่วยร่นระยะทางจากเดิมได้ประมาณ 40 กิโลเมตร รวมทั้งลดค่าใช้จ่ายในการขนส่งสินค้าทางการเกษตรในพื้นที่ ประชาชนสามารถเดินทางเชื่อมระหว่างตําบล อําเภอ จังหวัดได้อย่างสะดวกรวดเร็วและปลอดภัยมากยิ่งขึ้น
รัฐบาลไทย-ข่าวทำเนียบรัฐบาล-​นายกฯ เผย ประเทศจีนยินดีแก้ไขปัญหาเรื่องด่านกักเชื้อโรค พร้อมตั้งคณะทำงานร่วมกันระหว่างไทย-จีน หวังเพิ่มความสะดวกการค้าขายสินค้าเกษตรทางรถไฟ
วันจันทร์ที่ 29 มกราคม 2567
29/01/2567
​นายกฯ เผย ประเทศจีนยินดีแก้ไขปัญหาเรื่องด่านกักเชื้อโรค พร้อมตั้งคณะทํางานร่วมกันระหว่างไทย-จีน หวังเพิ่มความสะดวกการค้าขายสินค้าเกษตรทางรถไฟ
​นายกฯ เผย ประเทศจีนยินดีแก้ไขปัญหาเรื่องด่านกักเชื้อโรค พร้อมตั้งคณะทํางานร่วมกันระหว่างไทย-จีน หวังเพิ่มความสะดวกการค้าขายสินค้าเกษตรทางรถไฟ
วันนี้ (29 มกราคม 2567) เวลา 11.15 น. ณ บริเวณทางเชื่อมตึกไทยคู่ฟ้าและตึกสันติไมตรี ทําเนียบรัฐบาล ภายหลังการหารือกับ หวัง อี้ รัฐมนตรีต่างประเทศของจีน นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวถึงเรื่องการค้าระหว่างประเทศไทย-จีน โดยได้มีการพูดคุยในหลาย ๆ มิติ ไม่ว่าจะเป็นการตั้งโรงงานอุตสาหกรรม ไม่ใช่แค่รถยนต์ไฟฟ้า EV เพียงอย่างเดียว เรื่องของการเดินทางรถไฟความเร็วสูงที่จะมีขึ้นจากจังหวัดหนองคาย ผ่านประเทศลาวแล้วเข้าสู่ประเทศจีน ซึ่งมีปัญหาในเรื่องของการศูนย์เปลี่ยนถ่ายสินค้า โดยได้มีการพูดคุยกันให้คณะทํางานของทั้งสองประเทศมาทํางานร่วมกันต่อ
นายกรัฐมนตรีกล่าวต่อไปว่า นอกจากนี้ ได้หารือถึงการค้าขายด้านสินค้าเกษตรกรรม ในเรื่องปศุสัตว์ เช่น โคซึ่งประเทศจีนมีความต้องการอย่างมาก แต่ด้านด่านกักกันเชื้อโรคอยู่ประเทศลาว ทําให้การค้าระหว่างประเทศ เกิดความไม่สะดวก ทั้งนี้ นายกฯ ต้องการให้มีด่านกักกันเชื้อโรคเกิดขึ้นในประเทศไทย ไม่ใช่แค่ที่ประเทศลาว โดยทางด้านประเทศจีนได้รับปากว่าจะมีการทําให้เกิดขึ้น
รัฐบาลไทย-ข่าวทำเนียบรัฐบาล-‘พัชรวาท’ ติวเข้ม เตรียมตั้งของบ‘68 เน้นโครงการที่มีประสิทธิภาพ เกิดผลสัมฤทธิ์ สอดคล้องนโยบายรัฐบาล
วันจันทร์ที่ 29 มกราคม 2567
‘พัชรวาท’ ติวเข้ม เตรียมตั้งของบ‘68 เน้นโครงการที่มีประสิทธิภาพ เกิดผลสัมฤทธิ์ สอดคล้องนโยบายรัฐบาล
‘พัชรวาท’ ติวเข้ม เตรียมตั้งของบ‘68 เน้นโครงการที่มีประสิทธิภาพ เกิดผลสัมฤทธิ์ สอดคล้องนโยบายรัฐบาล
‘พัชรวาท’ ติวเข้ม เตรียมตั้งของบ‘68 เน้นโครงการที่มีประสิทธิภาพ เกิดผลสัมฤทธิ์ สอดคล้องนโยบายรัฐบาล
วันที่ 29 มกราคม 2567 เวลา 13.30 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานการประชุมมอบนโยบายการจัดทําคําของบประมาณรายจ่ายประจําปีงบประมาณ พ.ศ. 2568 ของกระทรวงทรัพยากรธรรมชาติและสิ่งแวดล้อม ร่วมกับสํานักงบประมาณ โดยมีนายโกเมนทร์ ทีฆธนานนท์ ที่ปรึกษา รมว.ทส. นายนพดล พลเสน เลขานุการ รมว.ทส. นายจตุพร บุรุษพัฒน์ ปลัดกระทรวงฯ พร้อมด้วยคณะผู้บริหารจากหน่วยงานในสังกัดกระทรวงฯ และ นายอนันต์ แก้วกําเนิด รองผู้อํานวยการสํานักงบประมาณพร้อมคณะ เข้าร่วมการประชุม ณ ห้องประชุม 202 กระทรวงทรัพยากรธรรมชาติและสิ่งแวดล้อม เพื่อรับฟังนโยบายแนวทางการจัดทําคําของบประมาณประจําปี 2568 ของหน่วยงานใน ทส. พร้อมให้ข้อแนะนํา และชี้แจงแนวทางการจัดทําคําของบประมาณรายจ่ายประจําปี 2568 นโยบายสําคัญของรัฐบาล และยุทธศาสตร์การจัดสรรงบประมาณ
พล.ต.อ.พัชรวาท ได้มอบนโยบายในการจัดทําคําของบประมาณ โดยขอให้มุ่งเน้นการดําเนินงานตามลําดับความสําคัญ และจัดทําโครงการที่มีประสิทธิภาพ เกิดผลสัมฤทธิ์จริง ในกรอบระยะเวลาดําเนินการตั้งแต่ระยะสั้นไปจนถึงระยะยาวให้สอดคล้องกับนโยบายสําคัญของรัฐบาล แบ่งเป็น 1) ด้านสิ่งแวดล้อม ได้แก่ การแก้ไขปัญหาไฟป่า หมอกควัน และฝุ่นละออง PM2.5 ให้ทํางานเชิงรุก สื่อสารทุกช่องทางเพื่อให้ประชาชนเข้าใจ บูรณาการกับทุกหน่วยงานที่เกี่ยวข้อง จัดหาเครื่องมือ อุปกรณ์ และเทคโนโลยีที่ทันสมัย 2) ด้านทรัพยากรธรรมชาติ ให้ความสําคัญกับการอนุรักษ์ ป้องกัน และฟื้นฟูทรัพยากรธรรมชาติ เร่งรัดการแก้ไขปัญหาที่ดินของราษฎรในพื้นที่ป่าสงวนแห่งชาติ ป่าอนุรักษ์ และป่าชายเลนให้แล้วเสร็จโดยเร็ว เยียวยาผู้ได้รับผลกระทบจากปัญหาช้างป่า และสัตว์ป่า ให้ความสําคัญกับเศรษฐกิจภาคทะเล ด้วยการอนุรักษ์ ฟื้นฟูป่าชายเลน หญ้าทะเล และสัตว์ทะเลหายาก รวมถึงพัฒนาระบบเครื่องมือและการแจ้งเตือนภัยพิบัติ และสร้างความตระหนัก ความร่วมมือจากประชาชนให้ครอบคลุมพื้นที่เสี่ยงภัย แหล่งท่องเที่ยวทางธรรมชาติ พร้อมทั้งยกระดับสวนสัตว์ และสวนพฤกษศาสตร์ให้เทียบเท่ามาตรฐานสากล
3) ด้านการบริหารจัดการน้ํา พัฒนาและฟื้นฟู แหล่งน้ําผิวดิน และน้ําบาดาล เพื่อเป็นแหล่งน้ําต้นทุนให้เพียงพอต่อความต้องการ รวมถึงการจัดทําระบบกระจายน้ําให้ครอบคลุมและสอดคล้องกับความต้องการของประชาชน จัดหาเครื่องจักรกลต่าง ๆ ให้เพียงพอ 4) ด้านการเปลี่ยนแปลงสภาพภูมิอากาศ ต้องมีวิธีการ โครงการ กิจกรรม ในรูปแบบใหม่ ๆ ที่สื่อสารให้ประชาชนเห็นความสําคัญของปัญหาและเข้ามามีส่วนร่วมในการดําเนินงาน โครงการกิจกรรมต่าง ๆ ที่ดําเนินการต้องเกิดผลลัพธ์ ทั้งทางด้านการปรับตัว การลดการปล่อยก๊าซเรือนกระจก และการเก็บกักเพื่อนําไปสู่เป้าหมายการเป็นกลางทางคาร์บอน ในปี 2050 และการปล่อยก๊าซเรือนกระจกสุทธิเป็นศูนย์ในปี 2065 และ 5) ด้านการบริหารจัดการ ให้พัฒนาศักยภาพ บุคลากร สื่อสารสร้างความเข้าใจกับประชาชน มีการใช้เทคโนโลยีที่ทันสมัย ส่งเสริมการมีส่วนร่วมกับองค์กรปกครองส่วนท้องถิ่น ประชาชนและเยาวชน
รัฐบาลไทย-ข่าวทำเนียบรัฐบาล-เจตนารมณ์ปลัดกระทรวงกลาโหม ประจำปี พ.ศ.2567
วันจันทร์ที่ 29 มกราคม 2567
เจตนารมณ์ปลัดกระทรวงกลาโหม ประจําปี พ.ศ.2567
...
รัฐบาลไทย-ข่าวทำเนียบรัฐบาล-​รองนายกฯ สมศักดิ์ ประชุมงบบูรณาการแก้ปัญหาชายแดนใต้ ขอทุกหน่วยงานที่รับงบ ทำวิจัยข้อมูล ว่า เงินที่ลงไปเกิดประโยชน์กับประชาชนแค่ไหน  พร้อมย้ำ ย้ำต้องตอบสังคมได้ในการใช้งบประมาณ
วันจันทร์ที่ 29 มกราคม 2567
29/01/2567
​รองนายกฯ สมศักดิ์ ประชุมงบบูรณาการแก้ปัญหาชายแดนใต้ ขอทุกหน่วยงานที่รับงบ ทําวิจัยข้อมูล ว่า เงินที่ลงไปเกิดประโยชน์กับประชาชนแค่ไหน  พร้อมย้ํา ย้ําต้องตอบสังคมได้ในการใช้งบประมาณ
​รองนายกฯ สมศักดิ์ ประชุมงบบูรณาการแก้ปัญหาชายแดนใต้ ขอทุกหน่วยงานที่รับงบ ทําวิจัยข้อมูล ว่า เงินที่ลงไปเกิดประโยชน์กับประชาชนแค่ไหน  พร้อมย้ํา ย้ําต้องตอบสังคมได้ในการใช้งบประมาณ
วันนี้ 29 มกราคม 2567นายสมศักดิ์ เทพสุทิน รองนายกรัฐมนตรี เป็นประธานการประชุมคณะกรรมการจัดทํางบประมาณรายจ่ายบูรณาการประจําปี 2568 ภายใต้แผนงานบูรณาการขับเคลื่อนการแก้ไขปัญหาจังหวัดชายแดนภาคใต้ โดยมีหลายหน่วยงานเข้าร่วมประชุมจํานวนมาก เช่นนายฉัตรชัย บางชวด รองเลขาธิการฯ รักษาราชการแทนเลขาธิการสภาความมั่นคงแห่งชาติ พ.ต.ท. วรรณพงษ์ คชรักษ์ เลขาธิการ ศอ.บต. พล.อ.สมศักดิ์ รุ่งสิตา ที่ปรึกษารัฐมนตรีว่าการกระทรวงกลาโหม นายอภิชาต รัตนราศรี รองผู้อํานวยการสํานักงบประมาณ เป็นต้น
นายสมศักดิ์ เปิดเผยว่า ขอบคุณข้าราชการทุกท่านที่ได้เสียสละเวลามาร่วมประชุมในวันนี้ ตามที่คณะรัฐมนตรีได้เห็นชอบให้มีการจัดทํางบประมาณนั้น ต้องสอดคล้องกับยุทธศาสตร์ชาติ และสอดคล้องกับนโยบายของรัฐบาล การพิจารณางบประมาณเป็นเรื่องเร่งด่วน ต้องจบในที่ประชุมแห่งนี้ก่อนต้องส่งต่อไปเพื่อพิจารณา
"ผมขอยืนยันว่า รัฐบาลที่มีนายเศรษฐา ทวีสิน นายกรัฐมนตรี ก็ยังย้ํากับตนว่าต้องให้ความสําคัญ และยังคงมุ่งเน้นในการแก้ปัญหาจังหวัดชายแดนภาคใต้ให้ดียิ่งขึ้น ดังนั้น   ทุกภาคส่วนต้องช่วยประชาชนให้มีคุณภาพชีวิตที่ดีขึ้น ต้องขอยกตัวอย่างเช่น ในเรื่องการศึกษา ของพี่น้องชาวไทยมุสลิมในพื้นที่ การใช้กฎหมายพิเศษให้เป็นธรรม รวมถึง  การลดการประกาศพื้นที่ฉุกเฉิน เสริมสร้างการพูดคุยเพื่อสันติภาพกับแผนประเทศ  เพื่อนบ้าน และการอยู่ร่วมกันด้วยความหลากหลายทางวัฒนธรรม"
นายสมศักดิ์ เปิดเผยว่า การได้รับงบประมาณต้องใช้อย่างคุ้มค่า ทุกหน่วยงานที่เสนอมา  มีมูลค่างบประมาณรวม ถึง 8,417 ล้านบาทเศษ โดยเงินส่วนนี้มีถึง 51 หน่วยงาน เสนอขอมา เพื่อขอใช้งบประมาณ ถือเป็นวงเงินที่ค่อนข้างสูง แต่การทํางานที่ลงทุนไปเราต้องมีตัวชี้วัดให้ได้ ว่าเงินที่เราใช้ไปเกิดประโยชน์ต่อประชาชนมากเท่าไหร่ เราช่วยยกระดับคุณภาพชีวิตให้ประชาชนดีขึ้นได้กี่ครัวเรือน เราต้องนําส่วนนี้มาชี้แจงต่อสังคมให้ได้ เพื่อจะได้เห็นว่างบประมาณนั้นที่ใช้ไปมีความคุ้มค่าเพียงใด
"สมมุติว่าเราใช้เงิน 3,000 ล้านบาท ต่อปี ในเรื่องของการพัฒนาแล้ว เราช่วยประชาชน ได้เพียง 10,000 ครัวเรือน ก็ตีเป็นว่าครอบครัวละ 3 แสนบาท นั้นคุ้มค่าหรือไม่ การวิจัย การคิดคํานวณ การวางแผน เป็นเรื่องสําคัญ ต้องคุ้มค่าในการลงทุนและประชาชนต้อง  ได้ประโยชน์สูงสุด ก็ฝากทุกท่านไปช่วยกันทําการบ้านให้กับพี่น้องประชาชน งบประมาณ ที่กระจายลงพื้นที่ สิ่งสําคัญที่สุดเราต้องตอบให้ได้ว่าการแก้ปัญหาความยากจนนั้น ดีขึ้นกับประชาชนจํานวนเท่าใด ดังนั้นหน่วยงานที่รับงบประมาณไปก็ควรจะมีตัวเลขสถิติชื่อประชาชน ที่ลงไปช่วย และตัวชี้วัดว่าสําเร็จจริงหรือไม่ ข้อมูลต้องชัดเจน และขอย้ําเลยว่าต้องตอบสังคมให้ได้" รองนายกรัฐมนตรีกล่าว
---
รัฐบาลไทย-ข่าวทำเนียบรัฐบาล-พิธีลงนามความตกลงระหว่างรัฐบาลแห่งราชอาณาจักรไทยกับรัฐบาลแห่งสาธารณรัฐประชาชนจีนว่าด้วยการยกเว้นการตรวจลงตราซึ่งกันและกัน
วันจันทร์ที่ 29 มกราคม 2567
พิธีลงนามความตกลงระหว่างรัฐบาลแห่งราชอาณาจักรไทยกับรัฐบาลแห่งสาธารณรัฐประชาชนจีนว่าด้วยการยกเว้นการตรวจลงตราซึ่งกันและกัน
สําหรับผู้ถือหนังสือเดินทางธรรมดาและหนังสือเดินทางกึ่งราชการ
เมื่อวันที่ 28 มกราคม 2567 นายปานปรีย์ พหิทธานุกร รองนายกรัฐมนตรีและรัฐมนตรีว่าการกระทรวงการต่างประเทศ และนายหวัง อี้ สมาชิกกรมการเมือง ผู้อํานวยการสํานักงานคณะกรรมการกลางด้านกิจการต่างประเทศประจําพรรคคอมมิวนิสต์จีนและรัฐมนตรีว่าการกระทรวงการต่างประเทศสาธารณรัฐประชาชนจีน ได้ร่วมลงนามความตกลงระหว่างรัฐบาลแห่งราชอาณาจักรไทยกับรัฐบาลแห่งสาธารณรัฐประชาชนจีนว่าด้วยการยกเว้นการตรวจลงตราซึ่งกันและกันสําหรับผู้ถือหนังสือเดินทางธรรมดาและหนังสือเดินทางกึ่งราชการ ณ ห้องนราธิป กระทรวงการต่างประเทศ ในโอกาสที่นายหวัง อี้ เยือนประเทศไทยอย่างเป็นทางการระหว่างวันที่ 26 - 29 มกราคม 2567
ความตกลงฉบับนี้จะมีผลใช้บังคับตั้งแต่วันที่ 1 มีนาคม 2567 มีสาระสําคัญ ได้แก่ จะยกเว้นการตรวจลงตราสําหรับผู้ถือหนังสือเดินทางธรรมดาของไทย และผู้ถือหนังสือเดินทางกึ่งราชการและหนังสือเดินทางธรรมดาของจีนในการเดินทางเข้า - ออก หรือผ่านแดนของทั้งสองฝ่าย ซึ่งมีระยะเวลาพํานักแต่ละครั้งไม่เกิน 30 วัน และรวมระยะเวลาไม่เกิน 90 วัน ภายในช่วงเวลา 180 วันใด ๆ ยกเว้นกรณีการพํานักถาวร การทํางาน การศึกษา กิจกรรมด้านสื่อ หรือกิจกรรมอื่น ๆ ที่จําเป็นต้องได้รับการอนุญาตล่วงหน้าจากหน่วยงานที่รับผิดชอบของอีกฝ่ายหนึ่ง
การลงนามความตกลงนี้ ถือเป็นก้าวสําคัญในการส่งเสริมความสัมพันธ์ระดับประชาชนของสองประเทศในระยะยาว โดยเฉพาะในการท่องเที่ยว การติดต่อธุรกิจ และการไปหาสู่ระหว่างกัน เพื่อความสัมพันธ์ไทย - จีน ที่ใกล้ชิดยิ่งขึ้นต่อไป นอกจากนี้ นับได้ว่าเป็นส่วนหนึ่งของการฉลองโอกาสครบรอบ 50 ปี การสถาปนาความสัมพันธ์ทางการทูตระหว่างไทย - จีน ในปี 2568 ด้วย
ทั้งนี้ นายหวัง อี้ เดินทางเยือนไทยอย่างเป็นทางการในฐานะแขกของกระทรวงการต่างประเทศ
โดยในวันเดียวกันนี้ ได้เข้าร่วมการประชุมกลไกหารือระดับรัฐมนตรีว่าการกระทรวงการต่างประเทศไทย - จีน ครั้งที่ 1 ซึ่งเป็นไปตามบันทึกความเข้าใจว่าด้วยการเสริมสร้างความร่วมมือระหว่างกระทรวงการต่างประเทศแห่งราชอาณาจักรไทยกับกระทรวงการต่างประเทศแห่งสาธารณรัฐประชาชนจีน ที่ลงนามเมื่อวันที่ 19 ตุลาคม 2566 ณ กรุงปักกิ่ง ระหว่างการเดินทางเยือนสาธารณรัฐประชาชนจีนอย่างเป็นทางการของนายกรัฐมนตรี ในการเยือนครั้งนี้นายหวัง อี้ ยังมีกําหนดเข้าเยี่ยมคารวะนายกรัฐมนตรีที่ในวันที่ 29 มกราคม 2567 ด้วย
รัฐบาลไทย-ข่าวทำเนียบรัฐบาล-ไทยและ UNODC จัดการบรรยายสรุปเกี่ยวกับการแก้ไขปัญหาอาชญากรรมข้ามชาติและความท้าทายด้านความมั่นคงในภูมิภาค
วันจันทร์ที่ 29 มกราคม 2567
ไทยและ UNODC จัดการบรรยายสรุปเกี่ยวกับการแก้ไขปัญหาอาชญากรรมข้ามชาติและความท้าทายด้านความมั่นคงในภูมิภาค
ไทยและ UNODC จัดการบรรยายสรุปเกี่ยวกับการแก้ไขปัญหาอาชญากรรมข้ามชาติและความท้าทายด้านความมั่นคงในภูมิภาค
กระทรวงการต่างประเทศ โดยกรมอาเซียน และสํานักงานว่าด้วยยาเสพติดและอาชญากรรมแห่งสหประชาชาติ (United Nations Office on Drugs and Crime: UNODC) ได้ร่วมจัดการบรรยายสรุปเรื่องความท้าทายของอาชญากรรมข้ามชาติ ยาเสพติด แนวโน้มความมั่นคงในรูปแบบใหม่ และข้อริเริ่มที่เกี่ยวข้องในเอเชียตะวันออกเฉียงใต้ โดยมีนางสาวอุศณา พีรานนท์ อธิบดีกรมอาเซียน และนาย Jeremy Douglas ผู้แทนประจําภูมิภาคเอเชียตะวันออกเฉียงใต้และแปซิฟิกของ UNODC เป็นประธานร่วม
ในการบรรยายสรุป ผู้เชี่ยวชาญของ UNODC ได้นําเสนอข้อมูลการจัดการกับความท้าทายด้านอาชญากรรมข้ามชาติ โดยเฉพาะในเรื่องการค้ามนุษย์ การฟอกเงิน อาชญากรรมทางไซเบอร์ ยาเสพติด และคอร์รัปชัน ผ่านความร่วมมือระดับภูมิภาค โดยมุ่งเน้นการพัฒนาขีดความสามารถ ควบคู่ไปกับการพัฒนาเครื่องมือและอุปกรณ์เพื่อรับมือกับภัยคุกคามความมั่นคงทั้งในรูปแบบเดิมและรูปแบบใหม่
นอกจากนี้ นายพลพงศ์ วังแพน รองอธิบดีกรมอาเซียน ได้นําเสนอพัฒนาการของ “แผนงานความร่วมมือการจัดการชายแดนอาเซียน” (The ASEAN Border Management Cooperation Roadmap) ซึ่งไทยจะเป็นผู้ยกร่าง ตามที่ได้รับความเห็นชอบจากที่ประชุมอธิบดีกรมตรวจคนเข้าเมืองและหัวหน้าฝ่ายกงสุลกระทรวงการต่างประเทศอาเซียน ครั้งที่ 26 (ASEAN Directors-General of Immigration Departments and Heads of Consular Affairs Meeting: DGICM) ที่ภูเก็ต เมื่อเดือนสิงหาคม 2566 ปัจจุบัน กระทรวงการต่างประเทศได้เริ่มกระบวนการหารือกับหน่วยงานไทยแล้ว และจะหารือผู้มีส่วนได้ส่วนเสียที่เกี่ยวข้อง ก่อนเวียนร่างแผนงานให้ประเทศสมาชิกอาเซียนพิจารณาเพื่อให้ร่างแผนงานมีความครอบคลุมและสมบูรณ์ ทั้งนี้ รองอธิบดีกรมอาเซียนย้ําว่า ความพยายามในระดับชาติด้านความมั่นคงทางชายแดนจําเป็นต้องดําเนินควบคู่ไปกับความร่วมมือระดับภูมิภาค เพื่อให้อาเซียนเป็นภูมิภาคที่มีความปลอดภัย มั่นคง และเชื่อมโยงกันมากยิ่งขึ้น